Den Vest-Sjællandske Avis, 1822-08-24
Denne berømte Ministers Død er i sig selv en saare mærkværdig Begivenhed, og bliver det saameget meere under de nærværende politiske Omstændigheder, først fordi Kongen af England er med de fleeste Ministre afreist til Skotland. (Hertugen af Vellington havde begivet sig til Brussel for at besee de nederlandske Fæstninger men saasnart han fik Efterretningen om Marqvien af Londonderrys Død begav han sig strax tilbage til London) og for det andet fordi Tiden er forhaanden, at den store politiske Kongres skal aabnes, til hvilken Ministeren ufortøvet skulde have afreist, og hvorved en Engelsk Ministers Nærværelse er saameget mere vigtig som Rygtet i det mindste siger, at Storbrittanniens Politik skal staae i nogen Opposition mod de øvrige Magter. Saaledes vil man i Spanien vide: at den Storbrittaniske Gesandt i Madrid skal have erklæret Regieringen der: at dersom nogen Magt vil angribe Svanien, saa vil England staae det bie med sin hele Land- og Søemagt. Bladet Constitutionel holder allerede i denne Henseende Lovtaler over England og Journal des Paris siger: at Aarsagen hvorfor de Franske Fonds paa nye ere stegne, er at man har faaet ministerielle Efterretninger om, at hverken Frankerige eller den hellige Aliance overhovedet vil lade Armeer marschere, mod Spanien. - Den Franske Grændse-Armee, tillader ikke heller længere, at der tilbringes de Spanske Royalister Vaaben og Ammunition, og en Transport er nyelig bleven optaget; men i de Russiske Blade tales i meget haarde Udtryk imod det Constitutionelle Parthies sidste Foretagender i Spanien. - Foruden at der tales om at den Engelske Regiering skal udvise et saadant gunstigt Sindelag imod den nærværende Spanske Regiering, saa vil man ogsaa sige, at der skal være foregaaet nogle Forandringer i den Engelske Politik med Hensyn til Grækenland, og man vil end- og paastaae, at Englænderne have ifinde at sætte sig fast i Middelhavet, og at benytte den Græske Revolution til deres Fordeel. Det hedder at en Correspondence, som en Engelsk Agent har ført og som tilfældigviis skal være opdaget, skal have indeholdet mærkværdige Oplysninger derom. Dette er dog maaskee ikke andet end Rygte, men saameget skal være vidst, at Englænderne stiltiende erkiende den Græske Blocade og tillade at de Græske Krigskibe bortvise de Engelske Kornskibe som ville indløbe i de af dem blokerede Tyrkiske Fæstninger. – Der meldes fra Vien at de foreløbige Conferencer til den forestaaende Congres ere allerede begyndte, og den 28de Julii blev den første Conference holdet imellem de store Monarkers Ministre hos Fyrsten af Metternich. Den 7de September forventes den Russiske Keiser til Vien tilligemed Greven af Nesselrede. Ministeren Greven af Capodistria begiver sig imidlertid til Badene, i Ems. – Naar de høie Monarker ere blevne forsamlede i Vien saa ville de derfra begive sig til Verona, hvor den egentlige Congres skal holdes og hvor Qvarteerer allerede ere bestilte. Foruden de Græske Anliggender skal der paa Kongressen ogsaa forhandles om Kongeriget Neapels Rømning af den Østerrigske Armee. – Den 3die August blev der givet en meget prægtig Fest paa Slottet Peterhof paa den Russiske Keiserinde Marias Navnedag, 6 Dampskibe seilede heele Dagen imellem Peterhof og St. Petersborg. - Hs. Majestæt Kongen af Frankerig er nu kommen tilbagetil Thuillerierne, som ere blevne betydeligt istandsatte i hans Fraværelse, og hvor Indretninger ere blevne trufne til at anbringe et stort Antal Bropper til Slottets Bevogtning.